AlexejDobrolubov/national_council_slovak_2010 huggingface dataset:
12. schôdza NR SR - 4.deň - A. dopoludnia
Dátum: 2024-04-19
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

52. Ďakujem pekne. Ja len krátko na poslanca kolegu Grendela. Ja som pomenoval, prečo táto diskusia vznikla, že sú tu fakt nespokojné samosprávy, že sú tu nespokojní žiadatelia, ktorí roky žiadali o nejaké granty a neboli úspešní a, a ja poznám trebárs ich výstupy a z môjho pohľadu sú to kvalitní umelci a, žiaľ, neboli podporení a to isté môžme hovoriť aj o iných grantoch a tiež ten mechanizmus toho prerozdelenia alebo ten balík, ktorý natiekol do Bratislavy a do Bratislavského kraja, viete, keď pozriem do Prešova alebo do Banskobystrického kraja, alebo do Žilinského, kde poznám množstvo individuálnych umelcov, či už je to zriadené, alebo nezriadené kultúre, tak ma množstvo z nich kontaktovalo. Viete, čo mi napadlo, keď som videl tých protestujúcich pred Národnou radou, keby sme tak zavolali aj tých nespokojných žiadateľov pred Národnú radu. To by bolo celkom zaujímavé merítko, že koľko by prišlo ľudí a koľko by bolo nespokojných s činnosťou fondu, lebo ja som si fakt zodpovedne vypočul tých protestujúcich okrem mimovládnych organizácií, envirotém, ktoré tam odzneli, tak som hlavne počúval o Fonde na podporu umenia a ja si myslím, že je na mieste tá diskusia a to, čo som povedal, za tým si stojím a vždy budem pretláčať viacej finančných zdrojov do, do regiónov, pretože máme schopných umelcov. Nevravím, že v Bratislave sú neschopní, to by som si nikdy nedovolil, poznám množstvo aj tu kvalitných umelcov, ale ten nepomer finančných zdrojov je pre mňa dodnes nejakým spôsobom nepochopiteľný a vidím, že čo sa vytvára v regiónoch. Kúpyschopnosť možnože tej kultúry je tu väčšia, ale aj v regiónoch, keby ste pomohli umelcom, tak určite sa budeme mať lepšie.
9. schôdza NR SR - 9.deň - B. popoludní
Dátum: 2024-02-14
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

152. Ďakujem veľmi pekne. Pán poslanec Pročko, ťažko mi hľadať slová, ktoré, ako by som zareagoval na vás, pretože neviem, ako to mám brať, či to bol útok na môj dialekt alebo na bežných ľudí, ako rozprávajú, aj keď mäkšie, aj keď spievajú aj tie slovenské pesničky, tak vám chcem len povedať, že viete, odôvodnenie fondu tam je napísané jednou, dvomi vetami, a keď človek, ktorý prvý raz žiada, aj keď prejde tie školenia, ktoré fond absolvuje, nie každý to pochopí na prvý raz, takže by som nezhadzoval týchto ľudí. Tak by som vás poprosil, pán kolega Pročko, aby sme zvážili takéto vyjadrenie, ktoré ste zvolili vy. Takisto študentov. Veď som rozprával o tom úplne normálne a myslím, že to bolo jasné, že aby sa vznikla diskusia na fonde, prečo nepodporovať divadelné predstavenie študentov, ktorí študujú na divadelných fakultách alebo kdekoľvek, aby bolo podporené a neboli vylúčení ako edukácia z podpornej činnosti. Veď sú to takisto umelci, ktorí začínajú v tomto prostredí fungovať. To, čo ste povedali, že zria... nezriadenú kultúru, neni pravda. To je pre zriadenú aj nezriadenú kultúru fond. A tvoria všetci. Veď to kolegyne aj z PS-ka povedali. A čo najviac zazlievam aj vašej vláde v tom, že už to povedala aj kolegyňa Kleinert, že pani ministerka Milanová, ministerka, ktorú nikto nikdy nevidel, že nezabojovala o plán obnovy. A to si povedzme rovno. O tieto finančné zdroje sme prišli, do segmentu, ktorý to potrebuje. Potrebuje to na infraštruktúru, na kultúrne pamiatky, ktoré fakt nám chýbajú teraz tie peniaze. A keby to boli len dve percentá, tak by sme boli vďační aj za to. Ďakujem pekne. (Potlesk.)
9. schôdza NR SR - 9.deň - B. popoludní
Dátum: 2024-02-14
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

136. Ďakujem pekne. Dovoľte, kolegynka, aby som aj ja reagoval na vás, v troch častiach len veľmi stručne. Čo sa týka, ste hovorili, že štát môže nasmerovať 20 % na tú tematickú časť, ktorú chce zastrešiť. Ja som v mojom príspevku hovoril o príklade, že máme 80. výročie Slovenského národného povstania. Aj ja si, teda podľa seba si myslím, že takéto významné jubileum by mali mať väčšinu z toho finančných zdrojov. Môžme o tom diskutovať a áno - nie. A vy hovoríte, že 20 % s tým sa musí štát zmieriť. Má to tam, môže to nasmerovať. A čo, prečo by sme nemohli pri významných veciach navýšiť tie percentá? Napríklad, hej. Ale to je vec diskusie, ktorá, ktorá by mohla nastať. Takisto hovoríte, že viete, my by sme túto debatu neviedli tu s vami, vy ste začali používať alebo vás... vaša kolegynka, že ako keby sme tu boli neznalí problematiky v kultúre. A mňa sa to troška aj osobne dotklo, lebo ja vás považujem ako partnerov v oblasti diskusie na kultúru tu v pléne, ale vidíte, že vám dokážeme v niektorých veciach oponovať a viesť, myslím si, že aj odbornú diskusiu o rôznych týchto témach, takže... A tiež teda na doplnenie v krátkosti na tých žiadateľov. Hovorili ste, že neúspešní žiadatelia, že toto je vzbura neúspešných žiadateľov. No a prekvapím vás, keď vám poviem, že to sú aj úspešní žiadatelia, ktorí nás zastavujú, že tie zmeny sú im, alebo resp. niektoré veci vo fonde sú im nie jasné. A tu znova vytvárame priestor na ďalšie a ďalšie diskusie, ktoré môžme viesť spoločne a akokoľvek, aj Jarjabek povedal, ja sa veľmi teším, že táto diskusia je v Národnej rade, pretože tento priestor je na to, aby sme sa bavili o kultúre tohto národa. Ďakujem pekne.
9. schôdza NR SR - 9.deň - B. popoludní
Dátum: 2024-02-14
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

128. Ďakujem pekne, no, iné som nečakal, iba že to vytrhnete celé z kontextu, a snažil som sa úplne zmierlivo vám vysvetliť situáciu, ako to vnímame aj v regiónoch. Neodpovedali ste mi ani na tie zásadné veci. Pán Pročko sa pýtal, že teda prečo sa to nepýtam ministerky. Ja nerozumiem tomu, ešte raz, že z akých zdrojov sa má napĺňať stratégia kultúry štátu, keď hovoríte, že fond je nezávislá inštitúcia. Na toto ste mi nikto neodpovedali. Pán Dostál, veď mi, tu sa otvorila diskusia všeobecne o fonde, tak som vám povedal skúsenosti, ktoré máme z regiónov, a ako to celé, ako to celé vnímajú, nič viac, nič menej. Nespájajte to teraz s týmto návrhom, ja som to povedal tak, že každý si tu povedal niečo o fonde, tak som vám povedal aj ja moje skúsenosti reálne, ktoré som mal. A to vravím, že, pani Jaurová, že o tých výberoch tých členov, viete, my sme boli odhrnutí alebo viacerí nominanti do fo... keď mali ísť do komisií, že máte priamo súvis nejakými projektami, nemôžte byť hodnotiteľom, a zrazu to funguje. A dokonca tí hodnotitelia, česť výnimkám, hodnotiteľ zrazu prejde na druhú stranu a ešte aj čerpá zdroje z tých daných prostriedkov. Tak toto je nefér a toto máme my podnety, to nie, že ja som si vycical z prsta. Tu nám to ľudia reálne hovoria, že takéto podozrenia fungujú v rámci fondu, a keď mi to niekto vyvráti, a môžme o tom fakt diskutovať spoločne aj s pani Kleinert aj pani Jaurovou, kľudne, v diskusiách, verejne, neverejne, úplne vážne sa s vami o tom porozprávam. Ďakujem pekne.
9. schôdza NR SR - 9. deň - A. dopoludnia
Dátum: 2024-02-14
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

79. Ďakujem pekne. Pán kolega Dubéci, ďakujem za vaše slová. Ja som sa v septembri minulého roku zúčastnil konferencie, tuším to bolo v septembri, 18. septembra, konferencia Dobre spravovaná kultúra a tvorba verejných politík. A v odborných kruhoch v kultúre prebiehala diskusia, že hovoríte o nezávislosti fondu, o jeho rozhodovaní. Dobre. Ale tá diskusia v odborných kruhoch prebieha, že ako štát, keď sa rozpráva o stratégii kultúry, má ministerstvo kultúry, stratégiu kultúry, smerovania, akým spôsobom zlúčiť, alebo resp. zladiť tieto, tieto dve organizácie, pretože jedna vec je nezávislá kultúra, že je slobodná a tak ďalej, nikto tomu neberie, ale neberie mi do hlavy jednu vec, že ako môže štát riadiť, resp. riadiť, nasmerovať tú kultúru, že toto sú našou prioritou, niekde nejaké limity si nájsť, že tu budeme podporovať nezriadenú kultúru takýmto spôsobom, zriadenú takýmto spôsobom. A stratégia kultúry. Načo sa potom robila stratégia kultúry? Ja tomu nerozumiem, nejde mi to do hlavy, že hovoriť o nezávislosti fondu, to je akože nemôžme ho vôbec ani uchopiť, ani nijakým spôsobom diskutovať. Tu fakt by bola dobrá odborná diskusia a ja veľmi rád aj hodenú rukavicu prijmem od pani Kleinert, že kedykoľvek sa s ňou rád stretnem v diskusiách o tejto téme a môžme o tom polemizovať. Takisto potom keď hovoríte o tých členoch komisie. Viete, koľko razy ľudí z regiónu mi povie, že chceli ísť do komisie. A bolo mi povedané... Ak to nedopoviem, tak dopoviem to potom v ústnej rozprave. A už asi to nestihnem. Ďakujem pekne.
9. schôdza NR SR - 9. deň - A. dopoludnia
Dátum: 2024-02-14
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

60. Ďakujem pekne. Kolegyňa, dovoľte, aby som, a oslovím vás takto, pretože vás považujem, že robíte v umení, a mal som pocit, že hovoríte a poučujete nás tu, ako by sme nevedeli nič o umení. (Ruch v sále.) Pán predsedajúci, poprosím vás, troška utíšte sálu. (Prerušenie vystúpenia predsedajúcim.) Danko, Andrej, podpredseda NR SR 61. Poprosím, kľud v sále, ešte dve faktické. Pán Malatinec, nech... Malatinec, Roman, poslanec NR SR 62. Ďakujem pekne. No, pani kolegyňa, hovorili ste o nezávislosti v rozhodovaní. To vám nikto neberie ani to nechceme zobrať. Ale keď hovoríte o nezávislosti v rozhodovaní, tak niektorí žiadatelia sa obracajú, že argumentujete, nezávislosť v rozhodovaní, ale to rozhodovanie je závislé na štátnych peniazoch, ktoré sú vo fonde. A je úplne legitímne, že sme sa rozhodli, kolegovia, z vládnej koalície, poslanci, že tú dozornú radu rozšírime. Keď nikto nepovedal včera v diskusii, že sme tvrdili, že je to netrans... že tvrdíme, že je to netransparentné. Nikto to nepovedal. Vytrhli ste to z kontextu. A máte aj mylné informácie ohľadne fondu, pretože 20-miliónový rozpočet, ktorý je vo fonde, tak požiadavka na finančné zdroje do fondu je nie 65 mil., ste vraveli, ale 80 mil., a to už dlhodobo tento deficit. Nikto nepovie aj to, že keď sa rozprávame o pláne obnovy pre kultúru, tak pani ministerka Milanová, ktorú nikto nikdy nevidel vo verejnom priestore, nedokázala navýšiť zdroje. A to hovorím na margo toho, lebo ja viem, že to sú dve rozličné veci. Ale keď už hovoríte politickým jazykom, tak si pripomeňme aj toto, že kultúre by sa oveľa lepšie žilo, keby pani Milanová mala... (Prerušenie vystúpenia časomerom.)
9. schôdza NR SR - 8.deň - B. popoludní
Dátum: 2024-02-13
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

150. Ďakujem pekne. Dovoľte aj mne zareagovať na kolegynku, ja budem sa snažiť byť vecný a tiež sa prihlásim potom do rozpravy ústnej. Ja som tento rok rozprával s pánom riaditeľom Fondu na podporu umenia ako podpredseda samosprávneho kraja a už dve funkčné obdobia ako podpredseda pre kultúru a boli šumy už začiatkom roku, že Fond na podporu umenia chce podporovať hlavne nezriadenú kultúru ako zriadenú kultúru, čo ma veľmi vyrušilo a, samozrejme, našli sme spoločnú cestu s pánom riaditeľom. Takisto máme rôzne informácie z regiónov a mapujeme si to, napr. keď hovoríme o nezávislosti komisií, tak strašne veľa podnetov máme z regiónov takých, že, a v rámci celého Slovenska, že majú pocit, že v tých komisiách vo fonde je väčšina umelcov z Bratislavy. Ja to netvrdím teraz, ja to budem rád, keď si, nám to fond vyvráti a povie, že proporčne sú tí zastúpení odborníci z regiónov aj z hlavného mesta Bratislavy alebo tohto diania. No a ešte musím doplniť teda pána kolegu Jarjabka, pýtal sa, že či kolegyňa Jaurová je členka odbornej komisie, tak je pani kolegyňa členka odbornej komisie Fondu na podporu umenia, zverejnenej odbornej komisie tri sedmičky Kreatívny priemysel a výskumné vzdelávacie aktivity od 8. 4. 2023, je uvádzané na stránke fondu, do 7. 4. 2025, tak treba si aj odpovedať, že prečo takáto diskusia vzniká v rámci Národnej rady, ale viac sa vyjadrím potom v rozprave a budem sa snažiť byť vecný. Ja nespochybňujem odbornosť komisií. Ide mi o regionálne zastúpenie v týchto komisiách.
9. schôdza NR SR - 7. deň - A. dopoludnia
Dátum: 2024-02-09
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

16. Ďakujem pekne. Dovoľte, aby som reagoval na pána Hlinu. Pán Hlina, ďakujem za váš príspevok, ale zamýšľam sa nad tým, že spojíte veci, spájate veci s historickými vecami, ktoré sa udiali vo vašej vláde. SaS-ka bola vo vláde so SME RODINA. My sme tu vôbec dneska nemuseli byť ohľadne stavebného zákona. Veď vy ste sedeli spolu, SaS-ka aj so SME RODINA vo vláde. Pokazili ste celý stavebný zákon. Vy ste im za to zahlasovali, vy ste s tým súhlasili. My keby sme toto dopustili teraz, že to neurobíme a nepodporíme pána ministra a že to urobíme aj v skrátenom, pretože to horí, pretože to horí v samosprávach, obciach, mestách, je ohrozený rozvoj regiónov, miest a vôbec všetkého, čo sa týka stavebného zákona. Takže, prosím vás, je to dosť úsmevné, že dokážete politiku urobiť, pán Hlina, ešte aj z tohto. My naprávame po vás, toto je aj vaša zodpovednosť, vašej strany, a môžte sa smiať, koľko chcete, je to fakt. Ďakujem pekne.
9. schôdza NR SR - 4.deň - B. popoludní
Dátum: 2024-02-06
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

97. Ďakujem pekne, vážený pán predsedajúci. Vážená kolegynka, ja vás už dlhšie pozorujem a sledujem vaše vyjadrenia v všetkých rozpravách, ktoré ste absolvovali, a tiež vás považujem ako odborníčku, ale dajme si veci na misku váh. Často vo vašich vyjadreniach počúvame o všetkých, či to bol kompetenčný zákon, alebo Trestný zákon, hovoríte a odvolávate sa na Iniciatívu právneho štátu. Viete, nedávno som si nalistoval tú Iniciatívu právneho štátu a veľmi ma znepokojila webová stránka, ktorú spravuje americko-obchodná spoločnosť. A to tu verejnosť si tak isto všíma. Ja vôbec nepochybujem, že túto celú, celé tieto témy, ktoré naťahujete v Národnej rade, ťaháte do prezidentských volieb a urobíte si to takúto politickú agendu na kampani pána Korčoka. A naši voliči to vedia. Viete, hovoríte o slabších, že PS-ko si vždy zastalo slabších. Tak ja vám pripomeniem aj ako podpredseda samosprávneho kraja, keď pán Naď likvidoval letisko na Sliači alebo sa ratifikovala americká obranná zmluva so Slovenskom, akým rýchlym spôsobom sa veci udiali a koľko ľudí vtedy podpísalo petíciu a koľko ľudí vtedy vyjadrilo nesúhlas a tiež ich bolo cca 30-tisíc, tak ako ich máte na námestí. Viete, hecujete ľudí na to, aby protestovali. Môžem vám povedať, že aj naši voliči sú veľmi netrpezliví a takisto by sme mohli povedať, že poďte a podporte nás pred Národnou radou, alebo poďte do Bratislavy, regióny, ozvať sa, aby ste nemali pocit, že len Bratislava vládne celým svetom. My nemáme, viete, ja chodím do regiónov a vraciam sa často do svojho regiónu a tam ma napĺňajú podporou naši voliči, ktorí s týmto, čo robíte, vôbec nesúhlasia. Ďakujem veľmi pekne.
9. schôdza NR SR - 12.deň - B. popoludní
Dátum: 2024-02-20
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

100. Ďakujem pekne. Ja osobne určite podporím každý zákon a každú snahu o to, aby Slovensko ochránilo svoje hranice pred nelegálnou migráciou. Neviem prečo, ale mám taký pocit, že od pána navrhovateľa to neni až tak celkom úprimné, ale zase nechcem nikomu vstupovať do svedomia, pretože za ktorej vlády sa bezbreho otvorili stavidlá nelegálnej migrácie na Slovensko. Už neviem, či to bola vláda Hegera, alebo až tá posledná úradnícka vláda, ale treba sa skôr zamyslieť nad príčinami. Kto organizuje a riadi migráciu? Taký návrh, ktorý zaslúži pozornosť, ale nebol realizovaný, bol návrh pána poslanca Sulíka, že zriadiť záchytné tábory v Líbyi a tam v podstate riešiť, kto má nárok a kto nemá nárok na vstup do Európskej únie. Ale takisto vieme, že to gro tej migrácie riadia a organizujú mimovládne organizácie rôzne. To znamená, nalodia migrantov v Líbyi na gumové čluny, odplávajú sto-dvesto metrov od pobrežia, príde, prídu lode, ktoré vlastnia mimovládne organizácie a dovážajú ich do Španielska, do Grécka, do Turecka a tak ďalej. A to, potom čo príde ku nám, to už je iba tá posledná kvapka v mori, ktorú ja osobne určite potvrdím... podporím ako sprísnenie trestov. A treba sa zamyslieť nad tým, či tzv. Kalergiho plán na odstránenie alebo premiešanie bielej rasy, či toto, ktoré je riadené mimovládnymi organizáciami s tichým súhlasom Európskej únie, či toto už nie je finálny Kalergiho plán.
6. schôdza NR SR - 17.deň - B. popoludní
Dátum: 2024-01-16
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

266. Pani poslankyňa Mesterová, pozorne som sledoval vaše vystúpenie a vašu verbálnu a neverbálnu komunikáciu. A s prekvapením som zistil, že vy skutočne to, tomu, čo hovoríte, aj veríte. A vaše vystúpenie bolo plné ironických urážok nás, ktorí tu sedíme z koalície, školili ste nás ako učiteľka v materskej škole deti. A dovoľte mi, aby som na to teraz povedal svoj názor. Tak počúvajte, moja. Som o 34 rokov starší od vás a ste vo veku mojej najmladšej dcéry. Kto vám dal právo urážať týchto ľudí v našom veku a tak ďalej? My sme zakladali tento štát, čosi sme pre tento štát urobili. Ja mám odpracovaných 43 rokov, vaše humanitné vzdelanie celej tejto kliky, ktorá je od vás až tam hore, je tak na úrovni dvoch ročníkov mojej strednej školy. My, čo tu sedíme a máme... (Potlesk.) My čo tu sedíme máme už trošku šedivé vlasy, tak už čosi vieme o živote a vy ani neviete, čo neviete. (Reakcie z pléna.) Ešte sa z toho rehocete, ale celé toto vystúpenie vás a tie všetky faktické poznámky bolo o tom, ako sme my nekultúrni a prečo tu nesedíme. Lebo sa to nedá počúvať, to, čo vy rozprávate! Takže ideme von, ideme preč, ideme sa niekde najesť, lebo by sme sa z tohto museli zblázniť! Tak sa tu vykecávajte ďalej sami, ale jednoducho nás neurážajte. (Potlesk.)
3.schôdza NR SR - 3.deň - B.popoludní
Dátum: 2023-11-16
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

68. Chcel by som reagovať na povinnú jazdu, ktorú začala pani Remišová vo svojom vystúpení, a to je tá téma kradnutie. To skoro každý poslanec OĽANO: SMER kradne, HLAS kradne, SNS kradne, Fico je zlodej a tak ďalej. Ale vo včerajšom, vo včerajšej faktickej poznámke pána predsedu Matoviča zaznela suma 30 mld. eur ukradol SMER. To je za vlád SMER-u zhruba dvakrát príjem štátneho rozpočtu. Mám otázku a odpovedzte mi na tú otázku v nasledujúcich faktických poznámkach a diskusných príspevkoch, ako ste túto sumu vyčíslili – 30 miliárd? Koľko podaní na najvyšší kontrolný úrad ste dali? Ako, koľko podaní na orgány činné v trestnom konaní ste podali na túto sumu? A pýtam sa aj ako bývalý kontrolór najvyššieho kontrolného úradu, ktorému prešli rukami tony šanónov, a trošku sa v tých financiách vyznám a v tých finančných tokoch. Takže pokiaľ to neviete preukázať, tak iba devalvujete slovo kradnutie. A preto ľudia, bežní ľudia vnímajú už pomaly vládu a poslancov ako jednu bandu zlodejov. Prosím, kvantifikovať v ďalších vystúpeniach sumu 30 mld. eur. Ďakujem.
3. schôdza NR SR - 3. deň - A. dopoludnia
Dátum: 2023-11-16
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

64. Veľmi krátko, nechcem predlžovať toto rokovanie. Pani poslankyňa si neodpustila kopnúť do Slovenskej národnej strany, tak ja len tak, keby sme rozprávali po slovensky a nie nejaké anglické výrazy, tak to slovo nacionalistický vlastne znamená národný a podľa vášho ponímania nacionalizmu je nacio... nacionalistická aj slovenská ústava. Áno, začína slovami „my národ slovenský..." a tak ďalej. Slovenskú národnú stranu nazvala krajnou pravicou, omyl, Slovenská národná strana má ekonomický program čisto stredový, a preto si rozumieme so stranami naľavo od stredu, ale aj napravo od stredu. Aj so SMER-om, aj s HLAS-om, rozumeli by sme si určite aj po ekonomickej stránke aj s KDH. No takže žiadna ultrapravica. Ďakujem veľmi pekne.
3. schôdza NR SR - 3. deň - A. dopoludnia
Dátum: 2023-11-16
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

56. Vážené kolegyne, kolegovia, pán Prostredník, musím na vás reagovať, aj keď by som chcel reagovať minimálne v hodinovej prednáške, tak to stihnem v tých dvoch minútach. Čo si to tí ultrakonzervatívci? To je prvá vec. Ultrakonzervatívci, ktorí chcú niečo riešiť. To, čo tu presadzujete a čo navrhujete, to znamená v horizonte dvoch generácii zánik štátu. Už dnes máme nízku pôrodnosť a ešte zmiasť deti od predškolského veku a školského, ranného školského nejakou sexuálnou výchovou, ktorá im tak zmätie tie ich dušičky, je niečo úplne choré. Niekedy som bol taký konzervatívny katolík, dnes chodím do kostola veľmi, veľmi zriedka, ale cez to všetko som otec troch dcér, ktoré boli s láskou vychovávané tradičným spôsobom, manželka bola doma, venovala sa deťom a ja som zabezpečoval rodinu po hmotnej stránke. Tieto deti dostali od nás rodičov nejaké vzorce správania a úplne ich skopírovali. Čiže dnes mám 11 vnúčat. Všetky moje deti, všetky moje dcéry majú vysokú školu, sú úspešné, platia dane tomuto štátu a takto bude aj tých 11 vnúčat. Budú úspešní a budú platiť dane tomuto štátu, to znamená rozvoj Slovenskej republiky. Aký prospech v horizonte generácií prinesú štátu dospelí ľudia so zmätenými hlavami, čo sa tých hodnôt, o ktorých vy hovoríte? Dovolím si povedať, že žiadny. My, poslanci Slovenskej republiky, sme ústavní činitelia a našou povinnosťou je plniť poslanecký sľub, a to znamená, zabezpečiť rozvoj štátu aj v horizonte ďalších generácií. Ďakujem za pozornosť. (Potlesk.)
3. schôdza NR SR - 2.deň - A. dopoludnia
Dátum: 2023-11-15
Poslanec: Ľupták, Pavel (SNS)
Druh vystúpenia: Vystúpenie s faktickou poznámkou

82. Vážené kolegyne, kolegovia poslanci, pani Petrík sa dotkla témy otvárania II. piliera bývalými vládami Roberta Fica. To, čo vám teraz poviem, to je môj súkromný názor, osobný, nekonzultoval som ho s niekým z vládnej koalície. Stručne. V roku 2008 po kríze som ako občan utrpel značnú stratu vo fondoch jednej slovenskej banky, kým som tam zveril, týmto fondom, svoje peniaze, tak som si aj pozrel predikcie v Národnej banke Slovenska, ako to bude s ekonomikou, domácou a svetovou, v budúcnosti. Ale nebolo tam žiadne varovanie, že americké dlhopisové trhy sú v bubline, že svet sa uberá, teda po ekonomickej stránke, nie dobrým svetom, a skrátka z večera na ráno po kríze 2008 padli akciové trhy a ja som prišiel o dve tretiny svojich peňazí. Odvtedy sledujem akciové trhy, dlhopisové trhy, komoditné trhy, ak nie na dennej báze, tak doslova na hodinovej báze. Sledujem technické analýzy akcií a snažím sa dostať k fundamentálnym analýzam podnikov na akciovom trhu a dospel som v súčasnosti k hlbokému presvedčeniu, že súčasné akciové trhy sú v obrovskej bubline a skôr či neskôr, a bojím sa, že už to bude v priebehu týchto štyroch rokov, dôjde k výraznému prepadu akciových trhov, a tým pádom k výraznému ohrozeniu úspor v II. dôchodkovom pilieri. A v záujme ochrany týchto úspor, pretože keď padnú akciové trhy, ľudia prídu o peniaze, tak každý bude volať: štát, pomôž! Tak je potrebné otvoriť II. pilier... (Prerušenie vystúpenia časomerom.)